
МИНИСТЕРСТВО НА ЗЕМЕДЕЛИЕТО И ХРАНИТЕ
„ЮГОЗАПАДНО ДЪРЖАВНО ПРЕДПРИЯТИЕ“ ДП, БЛАГОЕВГРАД
ТП „ДЪРЖАВНО ГОРСКО СТОПАНСТВО СОФИЯ”

1000 гр.София,    ул.”Аксаков” № 14, ет.4,    тел. 0893 07 82 56,    e-mail: dl_sofia@abv.bg


З А П О В Е Д

       
	На основание чл.174, ал.2 от ЗГ, във връзка с чл. 74е, ал. 1, т. 2, ал. 2, т. 2, т. 7 и т. 8 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти /НУРВИДГТ/, във връзка с моя Заповед № РД-07-261/28.09.2026г. за провеждане на електронен таен търг с еднократно ценово предложение за продажба на стояща дървесина на корен от Обект № 26437, включващ отдел 394и, в района на дейност на Териториално поделение „Държавно горско стопанство София” и утвърден протокол от Директора на ТП „ДГС София” за работа на комисията, провела електронна тръжна процедура № 1090-9190

П Р Е К Р А Т Я В А М:

	I. Електронна тръжна процедура № 1090-9190 за Обект 26437, включващ отдел 394и, в района на дейност на Териториално поделение „Държавно горско стопанство София”,  на основание 74е, ал. 1, т. 2, ал. 2, т. 2, т. 7 и т. 8   от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти /НУРВИДГТ/, поради факта, че „СБ-СОЛИД” ЕООД, с ЕИК 130119972, е единствен участник и не е приложил всички изискуеми документи, посочени в Заповед № РД-07-261/28.09.2026г.  и документацията за участие.
	
	Мотиви: 
	В електронната тръжна процедура № 1090-9190 са подадени документи само от участника „СБ-СОЛИД” ЕООД, с ЕИК 130119972, като същият е отстранен от участие. 
	При разглеждане на подадените документи от „СБ-СОЛИД” ЕООД, с ЕИК 130119972, комисията е установила, че участникът не е представил декларация по образец – Приложение 3, с която декларира, че:

1. Отговаря на техническите и квалификационни изисквания за извършване ползването на дървесина, определени в заповедта за откриването на търга и в условията за провеждането му.
2. Отговаря за спазването на изискванията по охрана и безопасност на труда и противопожарните изисквания при извършване на добива на дървесина пред съответните компетентните държавни органи.
3. Разполага със защитно облекло, съответстващо на изискванията за съответните работни позиции и на броя на работниците, които ще изпълняват договора.
4. При изпълнението на договора ще спазва правилата за безопасност на работното място, съгласно чл. 232, т. 1 от ЗГ, регламентирани от ЗЗБУТ и Наредба № 7 от 23.09.1999г. за минималните изисквания за здравословни и безопасни условия на труд на работните места. 
5. Работното оборудване и личните предпазни средства на всеки работник отговарят на качеството и изискванията на сертификационните стандарти, ползвани в ТП „ДГС София” към ЮЗДП ДП, гр. Благоевград.
6. Запознат със съдържанията на Приложение № 1 и Приложение № 2, част от тръжната документация и се задължава да спазвам посочените в тях изисквания, в случай, че бъде определен за Купувач за обекта, предмет на процедурата.
7. Дава съгласието си личните му данни да бъдат обработвани във връзка с участието му в процедурата.
8. Му е известно, че в случай, че бъде определен за Купувач на дървесината в обекта, за да сключи договор с Продавача, в 5-дневен срок от влизането в сила на заповедта за класиране, а в случаите, когато в заповедта има разпореждане за предварителното изпълнение при условията и по реда на АПК от издаването й, ще представи на Продавача документите по чл. 35, ал. 5 НУРВИДГТДОСПДНГП и Декларация по чл. 52, ал. 6 от НУРВИДГТДОСПДНГП, че ще спазвам изискванията на Регламент (ЕС) № 995/2010 на Европейския парламент и на Съвета от 20 октомври 2010 г. в качеството ми на оператор, който пуска на пазара дървен материал и изделия от дървен материал (OB, L, бр. 295 от 12 ноември 2010 г.)
9. Ще уведоми продавача за всички настъпили промени в декларираните обстоятелства във връзка с участието му в горепосочената процедура.

Съгласно точка 8.1. и точка 8.1.1. от документацията за участие към декларациите за участие в електронни търг се прила Декларация по образец за изпълнение на техническите и квалификационни изисквания за извършване ползването на дървесина и спазване на безопасни условия на труд - Приложение № 3. 
Съгласно точка 9.1 и точка 9.3.1. от документацията за участие комисията отстранява от участие в търга участник, който не е представил някой от изискуемите документи или те са представени във вид и съдържание, различни от изисканите. 
Предвид непредставената задължително изискуема декларация и съгласно изискванията на документацията комисията е отстранила участника „СБ-СОЛИД” ЕООД, с ЕИК 130119972.
	Предвид, че „СБ-СОЛИД” ЕООД, с ЕИК 130119972, е единствен участник и същия е отстранен от класирането, електронният търг следва да се прекрати.
	 
II. Във връзка с горното и като възприемам изцяло изложените в протокола на Комисията констатации, доводи и мотиви на основание чл.74е, ал.4 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти допускам предварително изпълнение на настоящата Заповед.

Мотиви: 
С оглед предотвратяване възможността за осуетяване или сериозно затрудняване/ забавяне изпълнението на дейностите, предвидени за осъществяване в района на ТП „ДГС София” и своевременно изпълнение на заложените годишни разчети за приходите,  осигуряване на предпоставките за успешно извеждане на мероприятията в обектите от лесосечен фонд 2026г., и имайки предвид, че от ненавременното изпълнение на дейностите ще последва значителна финансова вреда за стопанството, ДОПУСКАМ предварително изпълнение на настоящата Заповед на основание чл.60, ал.1 от АПК. 
С допускане на предварителното изпълнение на настоящата заповед се постига  защита на особено важни държавни и обществени интереси, изразяваща се в навременна реализация на планираните приходи и навременно извеждане на мероприятията от лесосчения фонд за 2026 година. 

	IІІ. На основание чл.74е, ал.3 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти, настоящата заповед да бъде изпратена за публикуване на интернет страницата на ТП „ДГС София” и на електронната платформа, на която се извършва търгът.  
	
	IV.  На основание чл. 9б, ал.5 във връзка с чл. 74е, ал.3 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти с публикуването на настоящата заповед се приема, че заинтересованите лица или участниците са уведомени относно отразените с нея,  обстоятелства.

V. Настоящата заповед подлежи на обжалване чрез ТП „ДГС София” пред Административен съд София в 14 /четиринадесет дневен срок/ от съобщаването ѝ,  съгласно чл.84 от Административнопроцесуалния кодекс /АПК/.

VI. Допуснатото предварително изпълнение в настоящата заповед,  подлежи на обжалване чрез ТП „ДГС София” пред Административен съд София в 3 /тридневен срок/ от съобщаването ѝ,  съгласно чл.60, ал. 5  от Административнопроцесуалния кодекс /АПК/.

[bookmark: _GoBack]Настоящата заповед се издаде в три еднообразни екземпляра - един за регистъра на издадените заповеди, един да се приложи към тръжната документация и един за участника „СБ-СОЛИД” ЕООД, с ЕИК 130119972. 

Инж. Мирослав Джупаров

Директор на ТП "ДГС София"

